Krušinka

Krušinka () ir ciems Ukrainā, Kijivas apgabala Vasiļkivas rajonā, Krušinkas ciema padomes centrs. Ciemā ir ap 1,8 tūkst. iedzīvotāju.

 Nosaukums 
Par ciema nosaukuma izcelšanos pastāv teika, ka reiz ciemu šķērsoja kristietības sludinātāji, kas šeit apstājās atpūsties. Viņiem tika pasniegta krūkļa (no ) tēja. No tiem laikiem ciemu saucot par Krušinku.

 Vēsture 
Ciems zināms vismaz no 1851. gada.

Otrajā pasaules karā vācu okupācijas laikā ciema iedzīvotāji tika izsūtīti piespiedu darbos uz Vāciju. Kaut gan pēc vietējo vārdiem darba apstākļi bieži vien esot bijuši pat labāki nekā Ukrainā.

 Daba 
Gar asfaltbetona ceļu, kas ved uz ciemu, aug papeles, ko 20. gadsimta 60. gados iestādīja skolēni.

Blakus ciemam ir dārzi, dīķi, kā arī skuju un platlapju meži. Pēdējos gados mežos ir parādījušās lapsas un vāveres.

 Dārzi 
Blakus ciemam atrodas bijušie kolhoza augļu dārzi, kas aizņem ievērojamu platību. Galvenokārt ābeles, ir arī plūmju un aprikožu stādījumi, kā arī bumbieres. Dažviet aug zirņi.

 Dīķi 
Ciemā ir vairāki zivju dīķi — Oleņivka, Rjabenkove un Dačne —, kuros mīt dažādas zivju sugas.

 Transports 
Attālums līdz ciemam no Vasiļkivas pilsētas ir 6 km, no dzelzceļa pieturas punkta Hlevaha — 5 km, no Kijivas—Vasiļkivas šosejas — 4 km, no Zelenijbiras ciema — 2 km. Pēc šī maršruta kursē maršruta taksometrs.

 Arhitektūra 
Pēc PSRS sabrukuma aktivizējās celtniecība. Galvenokārt tika celtas vasarnīcas. No 2000. gadu vidus tiek aktīvi celtas kotedžas.

 Veikali 
250px|thumb|Pārtikas preču veikals Krušinkā
Ciema centrā, Kijivas ielā, pie ciema padomes atrodas pārtikas preču veikals, kas darbojies jau Ukrainas PSR laikā.
Vēl viens veikals, kas ciema iedzīvotāju vidū saukts par krodziņu (генделик), atrodas pie, tā saucamā, grāvīša (rivčak). Trešais veikals, kas atvērts 2008. gadā, atrodas ārpus ciema teritorijas.

 Baznīca 
250px|thumb|Krušinkas Kunga Svētā Krusta Paaugstināšanas baznīca
Pirms apmēram 100 gadiem ciemā tika uzcelta baznīca, kas 20. gadsimta 70. gados nojaukta. Uz tās pamata tika uzcelta skola, bet 20. gadsimta 90. gados uzcelta jauna baznīca.

 Skola 
Kopš Ukrainas PSR laika ciemā pastāvējusi skola, kas 20. gadsimta 90. gados sabrukusi, tāpēc skolēni pārcelti uz skolu kaimiņu ciemā Zelenijbirā.

 Kotedžu ciemati 
Ciema tuvumā ir uzsākta plaša kotedžu ciematu celtniecība. Vienā no tiem — kotedžas ciematā "Krushinka village" — saskaņā ar ģenerālplānu paredzētas 120 kotedžas. Ciematā plānots izvietot dzīvokļu ekspluatācijas kantori, sporta laukumus, veikalu, kafejnīcu-bāru, bērnu laukumu un bērnudārzu.krushinka.com.ua 

 Kultūra 
Ukrainas PSR laikos ciema centrā bija klubs, bet pēc pārbūves tas nonāca pagrimumā un ar laiku sagruva.

Netālu no ciema skolas 20. gadsimta 80. gados uzcelta bibliotēka, kas bija darbojusies līdz 90. gadu vidum. Vēlāk tur notika maksas filmu izrādes. Pēc tam ēkā darbojās krogs, bet no 2000. gadu vidus tās telpas stāv tukšas.

 Piemineklis nezināmajam kareivim 
250px|thumb|Piemiņas zīme Vācijas—PSRS karā kritušajiem Krušinkas iedzīvotājiem
Pie ciema padomes (tieši pirms sabrukušās skolas) atrodas piemineklis Vācijas—PSRS karā bojā gājušajiem ciema iedzīvotājiem. Divas piemiņas zīmes: sudraba kareivis un liels rombveida postaments ar karā kritušo krušinkiešu uzvārdiem.

 Pašreizējais stāvoklis 
Pēc jaunā ciema padomes priekšsēdētāja — Vasiļa Bobroņicka — ievēlēšanas situācija sākusi uzlaboties. Ciema centrā naktī atkal ir parādījies apgaismojums. 2012. gada sākumā tika daļēji atjaunots ceļš. 2011. gadā notika ciema svētki.

 Atsauces 

 Ārējās saites 
 Uzskaites kartīte Ukrainas Augstākās Radas interneta vietnē 

Kategorija:Ukrainas ciemi
Kategorija:Kijivas apgabals